arnastofnun/IGC-2024 huggingface dataset:
Breiðulykill

Breiðulykill (fræðiheiti "Primula wulfeniana") er blóm af ættkvísl lykla.

Lýsing.

Breiðulykill verður 2 til 10 sm hár. Blöðin eru 2 til 4sm löng og að 1 sm breið í þéttum hvirfingum, lensulaga eða oddbaugótt. Þau eru dökkgræn og gljáandi, ekki klístruð. Blómstöngullinn er með 1 til 3 blóm, 4 til 10mm löng og yfirleitt lengri en blómstönglarnir. Blómkrónan er 25 til 30mm breið, rósrauð með hvítu gini.

Blómgast í maí til júlí í heimkynnum sínum en júní, júlí á Íslandi.

Útbreiðsla og búsvæði.

Útbreiðsla hans er í suð-austur Ölpunum í 1200 til 2200 m. h .y. sjávarmáli í grýttu torfi, skriðum og klettum.

Ræktun.

Hefur þrifist vel á norðurlandi.
Runnalykill

Runnalykill (fræðiheiti "Primula suffrutescens") er blóm af ættkvísl lykla.
Dalalykill

Dalalykill (fræðiheiti "Primula daonensis") er blóm af ættkvísl lykla.
Árnes (þorp)

Árnes er þorp í Skeiða- og Gnúpverjahreppi. Íbúar voru 58 árið 2019 (Hagstofa). Það er kennt við eyjuna Árnes. Í Árnesi er félagsheimili, sveitarstjórn Skeiða- og Gnúpverjahrepps og grunnskólinn Þjórsárskóli. Er þar Þjórsárstofa sem sýnir ýmislegt sem viðkemur Þjórsá.

Í Árnesi er sundlaug, tjaldsvæði, gistiheimili og söluskáli.
Kínverjalykill

Kínverjalykill (fræðiheiti "Primula sinensis") er blóm af ættkvísl lykla.
Soay (St Kilda)

Soay er eyja í St Kilda eyjaklasanum við Skotland. Hún er næststærsta eyja klasans og er 968.000 m² að flatarmáli.

Nafnið er talið vera afbökun á Sauðey, víkingar munu hafa gefið henni það nafn þegar þeir komu þar sauðfé. Eyjan er einna þekktust fyrir þetta sauðfé sem hefur haldist óbreytt í rúm þúsund ár og er alls ólíkt því sauðfé sem þekkist á Íslandi og víðar. Sauðféð nefnist Soay-sauðfé.
Dvergnykurrós

Dvergnykurrós er vatnaplanta af nykurrósaætt.
Ólafur Th Ólafsson

Ólafur Th Ólafsson myndlistarmaður f. 3.10.1936, d. 16.11 2019. Ólafur ólst upp í Hafnarfirði en bjó lengst af á Selfossi, flutti þangað með fjölskyldu sína til 1965. Ólafur útskrifaðist úr Myndlista- og handíðaskóla Íslands 1979. Hann hélt allmargar einkasýningar á verkum sínum og tók þátt í samsýningum á Selfossi og í Reykjavík og víðar. Ólafur lagði einnig stund á skrautskrift og aðra skreytilist, hannað skilti, vörumerki og lógó eða einkennismerki. Þekkt lógó eru t.d. félagsmerki Íþróttafélagsins Gerplu í Kópavogi, merki Fjölbrautarskóla Suðurlands og merki Kökugerðar HP Selfossi. Skilti eftir Ólaf sjást víða um Selfoss. Hann lagði einnig hönd að leikmyndahönnun og leiktjaldamálun hjá Leikfélagi Selfoss.

Nám:

Störf:

Ólafur var tónlistarmaður og félagi í Harmonikufélagi Selfoss. Þekkt er lag hans "Vals úr Breiðfirðinbgabúð" sem komið hefur út hljómdiskum (Gísli H. Brynjólfsson 2009, Vangaveltur, Harmonikufélag Selfoss 2013, Hildur Petra og Vigdís, Dragspilsdraumar 2015).

Þess má til gamans geta að Ólafur kemur við sögu í hinu kunna lagi Sniglabandsins Selfoss er.:

Ólafur Th Ólafsson hlaut menningarviðurkenningu Sveitarfélagsins Árborgar 2014.

Eiginkona Ólafs var Sigrún Gyða Sveinbjörnsdóttir sjúkraliði (1937-2016).
Norðmannsreynir

Norðmannsreynir ("Sorbus norvegica") er reynitegund.

Lýsing.

Norðmannsreynir getur orðið mest 15m hár með stofn að 25 sm í þvermál. Blöðin eru breið aflöng til öfugegglaga, breiðust við eða fyrir ofan miðju; að ofan dökkgræn, og að neðan gráhvít hæring. Óreglulega sagtennt. Blómin eru hvít og eru í breiðum hálfsveip. Berin eru rauð, kringlótt og 10 til 13 sm löng.

Útbreiðsla og búsvæði.

Norðmannsreynir finnst næstum einvörðungu í Noregi þar sem hann vex meðfram ströndinni frá Halden í Østfold til Sirevåg í Rogaland. Nokkrir fundarstaðir á Vestlandet eru líklega útplantanir eða úrvilling úr ræktun. Í Svíþjóð finnst hann á nokkrum stöðum í Bohuslän og Dalsland.

Tegundin vex í kjarri, skógarjaðri, fjöllum og skriðum.

Norðmannsreynir er fjórlitna og fjölgar sér með geldæxlun. Hann hefur líklega komið fram við tvöföldun litninga hjá hinni suðlægari tegund Seljureyni ("Sorbus aria").
Kristjánssund

Kristjánssund er sveitarfélag og þéttbýlisstaður í Norðurmæri í Mæri og Raumsdal í Noregi. Sveitarfélagið er á fjórum stórum eyjum en auk þess eru nokkrar minni eyjar, hólmar og sker. Þar eru góðar hafnaraðstæður og varð Kristjánssund snemma miðstöð skreiðarverkunar. Í nútíma urðu olíu- og jarðgasvinnsla mikilvægar atvinnugrein. Íbúar eru um 24.000 (2017).
Beinahús Jakobs

Beinahús Jakobs er kalksteinskistill frá 1. öld sem var talinn tengjast Jakobi bróður Jesús. Slíkir kalksteinskistlar voru hluti af greftrunarsiðum gyðinga í Jerúsalem á 1. öld en þá voru lík látið þorna og beinum síðan komið fyrir í litlum kistlum. Á eina hlið kistilsins er þessi áletrun á arameísku Ya'akov bar-Yosef akhui diYeshua en það þýðir "Jakob, sonur Jóseps, bróðir Jesús". Fornleifaráð Ísraels (IAA) lýsti því yfir árið 2003 að áletrunin væri fölsuð.
Robin Pront

Robin Pront (1986) er flæmskur kvikmindagerðarmaður og leikstjóri.

Feril.

Pront gerði árið 2008 sína fyrstu stuttmynd "Plan B" með Manou Kersting og Jeroen Perceval í aðalhlutverkum. Árið 2010 leikstýrði hann annari stuttmynd "Injury Time" með Matthias Schoenaerts og Jeroen Perceval í aðalhlutverkum. Árið 2012 varð Pront þekktur í heimalandinu þegar hann tók þátt í sjónvarpsþáttunum "De Slimste Mens ter Wereld"- gamansömum spurningaþætti. Árið 2015 bjó hann til sína fyrstu mynd í fullri lengd, "D'Ardennen". Kevin Janssens og Jeroen Perceval fara með aðalhlutverk ásamt Veerle Baetens og Jan Bijvoet.
Austur-Evrópa

Austur-Evrópa er ýmist skilgreind sem

Lönd í Austur-Evrópu.

Tölfræðideild Sameinuðu þjóðanna telur eftirfarandi lönd til Austur-Evrópu:

Önnur lönd í Austurblokkinni.

Eftirtalin lönd sem áður voru hluti af Austurblokkinni eru nú oft talin til annarra hluta Evrópu:

Ef notast er við skilgreiningarnar hér að ofan þá standa eftirtalin lönd eftir sem hlutar Austur-Evrópu:
R.E.M.

R.E.M. var bandarísk rokkhljómsveit sem starfaði í yfir þrjá áratugi; frá 1980 til 2011. Sveitin var stofnuð í Athens í Georgíufylki af söngvaranum Michael Stipe, gítarleikaranum Peter Buck, bassaleikaranum Mike Mills og trommaranum Bill Berry. Tónlist þeirra hefur verið talin til jaðarrokks.

Árið 1983 gáfu þeir út sína fyrstu plötu, "Murmur", og hlutu hljómgrunn með tíðum tónleikum og spilunum í menntaskólaútvarpi (college radio). Sveitin átti smáskífusmell árið 1987 með laginu "The One I Love." En með plötunum "Out of Time" (1991) og "Automatic for the People" (1992) náði sveitin miklum vinsældum. Berry yfirgaf hljómsveitina árið 1997 og R.E.M. hélt áfram sem tríó. Hljómsveitin ákvað að leggja upp laupana árið 2011 í sátt.

R.E.M. studdi ýmis mannréttinda og umhverfismál á ferli sínum.
Sifjareynir

Sifjareynir er náttúrulegur blendingur Urðareynis ("Sorbus rupicola") með Reyniviði ("Sorbus aucuparia"), síðan aftur við "S. aucuparia". Hann vex einvörðungu á eynni Arran við Skotland og er ógnað af tapi búsvæðis.
Sunnureynir

Sunnureynir er reynitegund.
Sveiflusjá

Sveiflusjá er mælitæki sem birtir bylgjuhreyfingu ljóss eða hljóðs.
Bergreynir

Bergreynir ("Sorbus ambigua") er reynitegund.
Bashar Warda

Bashar Warda, (fullt nafn Bashar Matti Warda, arabíska "بشار متي وردة" - f. 15. júní, 1969) er erkibiskup Kaldeisk-kaþólsku kirkjunnar í Arbil á Írak.; ; Hann var skipaður prestur árið 1993 og frá 2007 til 2013 gegndi hann þjónustu við kirkjuna í Zākhō.

24. maí 2010 var hann síðan settur erkibiskup í Arbil og tók við af Yacoub Denha Scher.;
Auðnir á Vatnsleysuströnd

Auðnir (áður Auðnar) er bær í Kálfatjarnarsókn á Vatnsleysuströnd. Þaðan var stundað mikið útræði fyrr á öldum og var því mannmargt þar á vertíðum. Mikið slys varð þar þann 17. mars 1865 er menn voru að búa sig til róðrar. Þá laust niður eldingu í bæinn og hóp sjómanna sem stóðu þar undir vegg. Tveir menn dóu samstundis og margir voru illa leiknir af bruna. Einn þeirra dó skömmu síðar.
Litla hafmeyjan (sjónvarpsþættir)

Litla hafmeyjan (enska: "The Little Mermaid") er bandarísk sjónvarpsþáttaröð sem var sýnd á CBS frá 1992 til 1994. Þættirnir byggðust á samnefndri kvikmynd frá 1989.
Stórhertogi Lúxemborgar

Stórhertogi Lúxemborgar er þjóðhöfðingi Lúxemborgar. Hertogadæmið Lúxemborg var gert að stórhertogadæmi á Vínarþinginu árið 1815. Þá var það í sambandi við Sameinað konungdæmi Niðurlanda og Óraníuættina. Þegar Vilhjálmur 3. Hollandskonungur lést og Vilhelmína Hollandsdrottning tók við völdum í Hollandi 1890 gekk Lúxemborg til næsta karlkyns erfingja af Nassáættinni, Adolfs. Síðan þá hafa afkomendur hans ríkt sem stórhertogar, þar af tvær ríkjandi stórhertogaynjur, María Aðalheiður (1912-1919) og systir hennar, Karlotta (1919-1964). Núverandi stórhertogi er Hinrik af Lúxemborg.
Kristnesspítali

Kristnesspítali eða Heilsuhæli Norðurlands að Kristnesi var tekið í notkun 1927. Það reyndist mikilvæg brjóstvörn í baráttunni við hinn hvíta dauða, berklaveikina. Þegar komið var fram undir 1960 voru öflug berklalyf farin að hafa þau áhrif að þörf berklaveikra fyrir hælisvist var orðin svo lítil, að heilbrigðisstjórnin gaf út fyrirmæli um að taka þar inn aðra sjúklinga. Árið 1976 tilkynnti ráðherra í bréfi til stjórnarnefndar Ríkisspítala að Kristneshæli yrði framvegis rekið sem hjúkrunar- og endurhæfingarspítali. Lítt varð þó breytinga vart. Nafni stofnunarinnar var breytt árið 1984 úr heilsuhæli í spítala en það ár segir í ársskýrslu að yfirgnæfandi meirihluti sjúklinga sé inniliggjandi til langdvalar.

Í mars 1985 samþykkti stjórnarnefnd Ríkisspítalanna nýja stefnumörkun á fundi sem hún hélt á Kristnesspítala. Þar segir m.a. að á neðri hæð verði rekin endurhæfingardeild fyrir lyflæknis-, bæklunar- og gigtarsjúklinga eftir því sem þörf krefur. Í samræmi við þessa stefnumörkun var hafinn undirbúningur að því að rýma til fyrir væntanlegum endurhæfingarsjúklingum, og lögð áhersla á hvíldarinnlagnir í stað hjúkrunarsjúklinga. Árið eftir var unnin fullkomin framkvæmda- og kostnaðaráætlun um breytingar og viðbyggingar og samþykkt af stjórnarnefnd. Áætlunin var í sex liðum til jafnmargra ára. Ekki hafði þó tekist að halda tímamörk samkvæmt þeirri áætlun þegar endurhæfingardeild tók þar til starfa 1. ágúst 1991. Fyrsti yfirlæknir hennar var Stefán Yngvason. Þar með var loks kominn raunhæfur grundvöllur fyrir deildaskiptingu spítalans. Samtímis uppbyggingu leituðu yfirvöld mjög eftir öðru rekstrarfyrirkomulagi og á haustmánuðum 1992 virðist svo sem rekstur spítalans hafi verið í uppnámi og einn kostur í stöðunni var sá að leggja spítalann niður. En það tókst að koma á viðræðum milli Ríkisspítala, FSA (Fjórðungssjúkrahússins á Akureyri) og heilbriðgisyfirvalda um endanlegt framtíðarskipulag á rekstri spítalans, sem lauk á þann hátt að FSA fékk ákveðna fjárveitingu frá ríkinu og tók að sér reksturinn 1. janúar 1993. Sama dag var öldrunarlækningadeild stofnuð formlega. Fyrsti yfirlæknir hennar var Halldór Halldórsson. Hann hafði áður verið yfirlæknir Kristnesspítala frá 1985 en þar áður gegnt starfi sérfræðings við lyflækningadeild FSA.
Zlatan Ibrahimović

Zlatan Ibrahimović (f. 3. október 1981 í Malmö) er sænskur knattspyrnumaður sem spilar sem framherji fyrir AC Milan. Hann er sonur bosnísks föður og króatískrar móður sem fluttu til Svíþjóðar árið 1977. Hann hefur skorað um 580 mörk í efstu stigum knattspyrnu og spilað nærri 1000 leiki.

Ibrahimović hóf ferilinn með heimaliði sínu Malmö FF en hefur síðan spilað með Ajax, Inter Milan, AC Milan, Juventus, FC Barcelona og Paris Saint-Germain. Hann gekk til liðs við Manchester United árið 2016. Árið 2018 hélt hann til LA Galaxy í Bandaríkjunum.

Ibrahimović ákvað að segja skilið við sænska landsliðið eftir Evrópumótið í Frakklandi árið 2016. Hann ákvað að gefa kost á sér á ný árið 2021.
Sverigeleden

Sverigeleden eða Svíþjóðarleiðin er landsnet hjólaleiða í Svíþjóð. Leiðin var sett upp af hjólreiðasamtökunum Svenska Cykelsällskapet frá 1984 til 1988. Leiðanetið, sem telur 39 númeraðar leiðir, nær yfir 9.500 km. Aðalleiðin liggur frá Karesuando nyrst í Svíþjóð til Helsingborgar í suðri, 2.620 kílómetrar að lengd. Hún skiptist í 15 númeraða leggi. Leiðirnar liggja um öll héruð Svíþjóðar nema Gotland. Sumar leiðirnar tengjast leiðum í Noregi og Finnlandi. Mest af leiðinni er á malbikuðum vegum með lítilli umferð eða malbikuðum stígum.
Mark Lanegan

Mark William Lanegan (fæddur 25. nóvember 1964; d. 22. febrúar 2022) var bandarískur tónlistarmaður og lagahöfundur frá Washingtonfylki. Hann var þekktur fyrir djúpa baritón rödd sína.

Lanegan hóf ferilinn með hljómsveitinni Screaming Trees á níunda áratugnum. Sú sveit taldist till gruggrokksins árla á 10. áratugnum sem þá var áberandi í rokkheiminum. Lagið "Nearly Lost You" sló í gegn með þeim árið 1992. Screaming Trees liðaðist í sundur smám saman og Lanegan fór að einbeita sér meira að sólóferli. Hann tók þátt í ýmsum hljómsveitum og verkefnum samhliða því og söng meðal annars í hljómsveitinni Mad Season (með meðlimum Pearl Jam og Alice in Chains).

Hann var meðlimur Queens of the Stone Age 2001-2005 og söng á fimm plötum þeirra. Einnig vann hann með Isobel Campbell fyrrum söngkonu Belle and Sebastian og breska tvíeykinu Soulsavers.

Stílar sem Lanegan hafði í sinni tónlistargerð eru til dæmis: Grugg, jaðarrokk, þjóðlagatónlist og blús.

Lanegan spilaði á tvennum tónleikum í Fríkirkjunni haustið 2013.

Mark Lanegan lést í febrúar 2022 í Killarney á Írlandi, 57 ára gamall.
Kraftmálmur

Kraftmálmur (enska: "Power metal") er undirflokkur þungarokks sem blandar saman hefðbundnu þungarokki við speedmetal, stundum með sinfónískum áhrifum. Stíll kraftmálms er oft með léttara yfirbragð en til dæmis dauðarokk og þrass, textagerðin fantasíukenndari, takturinn er oft hraður, viðlögin eru sterk og áhersla er á grípandi melódíur.

Kanadíski mannfræðingurinn Sam Dunn rekur upphaf kraftmálms til miðs 8. áratugarins. Hljómsveitin Rainbow var m.a. áhrifamikil. Ritchie Blackmore úr Deep Purple og söngvarinn Ronnie James Dio fóru fyrir sveitinni og draumórakenndir textar Dio og öflugar lagasmíðar áberandi. Judas Priest hafði mikil áhrif á stefnuna og meðal annars falsetturaddbeiting Rob Halfords söngvara. Nokkru síðar kom á sjónarsviðið Iron Maiden sem var einnig áhrifamikil og kom með enn epískari nálgun á tónlistina. Hljómsveitin Queen hefur haft áhrif á sum bönd innan stefnunar eins og Blind Guardian.

Textagerð kraftmálms hefur oft þema tengt: Fantasíum, goðafræði, skáldskap, samheldni, hetju, von, ást, stríð og dauða. Notkun hljómborða er algeng og áberandi í sumum hljómsveitum. Sinfónísk og þjóðlagaáhrif eru meðal tónlistarþemu sveita og hafa skapast ýmsar undirtegundir geirans.

Kraftmálmur hefur verið vinsælli geiri í Evrópu en í Bandaríkjunum. Í Þýskalandi eru vinsælar hljómsveitir þaðan meðal annars Blind Guardian og Helloween. Í Finnlandi hafa komið fram Stratovarius, Nightwish og Sonata Arctica. Children of Bodom er talin vera hljómsveit með kraftmálmsáhrifum í hljóðfæraleik en þó er raddbeiting á dauðarokkssviðinu. Frá Svíþjóð koma meðal annars Hammerfall og Sabaton. Í Bandaríkjunum hafa Manowar verið þekktir fyrir sína ofurhetjuímynd og texta. Hljómsveitir eins og Symphony X, Nevermore og Iced Earth eru stundum taldar til kraftmálms en teljast einnig til eða eru undir áhrifum frá þrassi og framsæknu þungarokki.

Árið 2021 gerði íslenska sveitin Power Paladin plötusamning við alþjóðlega útgáfu.
Ian Anderson

Ian Scott Anderson (fæddur 10. ágúst 1947 í Dunfermline, Skotlandi) er breskur tónlistarmaður og er best þekktur fyrir verk sín með hljómsveit sinni Jethro Tull.

Anderson flutti frá Edinborg til Blackpool þegar hann var 11 ára. Í Blackpool sótti hann listaskóla frá 1964-1966. Fyrstu hljómsveit sína stofnaði hann árið 1963, The Blades, sem var soul og blús band. En nokkrir meðlimir hljómsveitarinnar héldu áfram í Tull.

Anderson syngur, spilar á flautu og gítar. En þar að auki hefur hann gripið í önnur hljóðfæri eins og hljómborð, mandólín, bouzouki, balalaika, saxófón, munnhörpu og ýmsar aðrar flautur. Hann er þekktur fyrir að standa stundum á einum fæti þegar hann spilar á flautuna. Að eigin sögn byrjaði hann að því fyrir slysni og fékk síðar að vita af guðum austrænna trúarbragða sem spiluðu á flautu og stóðu einnig á einum fæti.

Árið 2011 spilaði Anderson flautudúett með geimfaranum Cady Coleman sem staddur var í Alþjóðageimstöðinni í tilefni þess að 50 ár voru síðan Júrí Gagarín fór í fyrstu mönnuðu ferðina út í geim.

Anderson á hús í Englandi og á skosku eyjunni Skye en þar reyndi hann fyrir sér sem laxabóndi á 9. áratugnum þegar hann tók sér hlé frá tónlist.

Árið 2020 tjáði Ian að hann þjáðist af langvinnri lungnateppu.

Samhliða Jethro Tull hefur hann gefið út nokkrar sólóplötur, þar á meðal framhaldið af plötunni Thick as a Brick (1972), eða Thick as a Brick II. Árið 2014 kom út tónleikaplatan Thick as a Brick - Live in Iceland sem er frá tónleikum í Hörpu. Platan A frá 1980 var fyrirhuguð sem sólóplata Andersons en plötuútgáfufyrirtæki hans þrýsti á hann að nota Tull nafnið.
Matthías Einarsson

Matthías Einarsson (fæddur 7. júní 1879, dáinn 15. nóvember 1948) var íslenskur læknir. Hann starfaði lengi við Frakkneska spítalann í Skuggahverfinu. Matthías var fyrstur til þess að framkvæmda keisaraskurðaðgerð sem móðir og barn lifðu af á Íslandi. Hann var faðir listakonunnar Louisu Matthíasdóttur.
Hofsjökull (eystri)

Hofsjökull eystri (1069m) er austan Vatnajökuls, milli Víðidals í Lóni (Lónsöræfi) og Hofsdals í Álftafirði. Hann er um 13 ferkílómetrar að stærð. Norðan hans er nokkru stærri jökull; Þrándarjökull.
Vatnsberi

Vatnsberi (fræðiheiti "Aquilegia" er ættkvísl um 60-70 tegunda af fjölærum blómplöntum sem finna má á engjum, í skóglendi og á hálendi í norðurhluta jarðar. Þessar plöntur eru þekktar fyrir spora og er annað nafn á þessari tegund sporasóley.
Ólympusfjall (Grikklandi)

Ólympusfjall (eða Ólympsfjall) er hæsta fjall Grikklands, 2.917 metra hátt, það er heimili guðanna í grískri goðafræði. Hæsti tindur þess heitir Mitikas, sem þýðir „nef“ á grísku.

Ólympsfjall er þekkt fyrir fjölskrúðuga flóru sína, ef til vill þá fjölskrúðugustu í Evrópu, með nokkrum einlendum tegundum.

Í grískri goðafræði er Ólympsfjall aðsetur Ólympsguðanna tólf, aðalguðanna í grískri goðafræði. Grikkir hugsuðu sér að þar væru kristalshallir þar sem guðirnir byggju, m.a. Seifur.

Orðsifjar og merking nafnsins "Ólympus" ("Ólympos") eru óþekktar og hugsanlega er uppruni nafnsins ekki indóevrópskur.
Holyhead

Holyhead (velska: "Caergybi") er bær á Holy Island við Öngulsey, norðvesturodda Wales. Höfnin í Holyhead er aðalferjuhöfnin milli Bretlands og Írlands. Bærinn er stærsti bær í sýslunni Öngulsey en íbúar eru um 11 þúsund.
Maribor

Maribor (þýska: "Marburg an der Drau") er önnur stærsta borg Slóveníu með um 95 þúsund íbúa árið 2018. Hún er líka stærsta borgin í sögulega héraðinu Slóvensku Styrju.

Borgin varð til á miðöldum og varð hluti af veldi Habsborgara. Eftir upplausn Austurrísk-ungverska keisaradæmisins 1918 varð hún hluti af Júgóslavíu. Mikill meirihluti borgarbúa var þá þýskumælandi og flúði til Austurríkis. Árið 1941 lagði Þýskaland Hitlers borgina undir sig. Hún varð illa úti í Síðari heimsstyrjöld. Eftir ósigur Þjóðverja var þeim sem eftir voru af þýskumælandi íbúum borgarinnar einfaldlega vísað úr landi. Þúsundir meðlima Króatíska heimavarnarliðsins voru teknar af lífi af Júgóslavíuher eftir stríðið og grafnir í fjöldagröfum við Maribor.

Mótmælin í Maribor 2012-2013 gegn spillingu stjórnmálamanna voru upphafið að mótmælunum í Slóveníu 2012-2013.
Íslamskt lýðveldi

Íslamskt lýðveldi er heiti sem notað er yfir stjórnarfar í Pakistan, Íran og Máritaníu. Heitið var einnig notað um skeið í Gambíu. Hugtakið vísar til þess að stjórnarfar sé í samræmi við íslömsk lög. Lög og stjórnkerfi þessara landa eru þó í reynd mjög ólík. Pakistan tók þetta heiti fyrst upp í stjórnarskrá Pakistan 1956 og Máritanía tók það upp tveimur árum síðar. Íran tók það upp eftir írönsku byltinguna 1979 og Afganistan tók það upp árið 1992 (þegar talíbanar náðu völdum 1996 breyttu þeir landinu í emírat eða einveldi). Í þessum fjórum ríkjum gilda sjaríalög að fullu.

Síðast lýsti forseti Gambíu, Yahya Jammeh, yfir stofnun íslamsks lýðveldis árið 2015 en þar gilda sjaríalög aðeins um afmarkaða þætti einkalífs. Adama Barrow, eftirmaður Jammeh á forsetastól, lýsti því yfir að Gambía yrði ekki lengur kallað íslamskt lýðveldi eftir að Jammeh var hrakinn frá völdum árið 2017.

Þegar Talíbanar komust aftur til valda í Afganistan árið 2021 gerðu þeir landið aftur að emírsdæmi. Íslamska lýðveldið í Afganistan nýtur þó enn alþjóðlegrar viðurkenningar.
Shirley MacLaine

Shirley MacLaine (Shirley Maclean Beaty; fædd 24. apríl, 1934) er bandarísk leikkona, söngvari og dansari. Meðal þekktustu kvikmynda hennar eru "Aumingja Harry" ("The Trouble With Harry", 1955), "Lykillinn undir mottunni" ("The Apartment", 1960), "Irma la Douce" (1963), "Á krossgötum" ("The Turning Point", 1977) og "Í blíðu og stríðu" ("Terms of Endearment", 1983) en fyrir hana hlaut hún Óskarsverðlaun sem besta leikkona í aðalhlutverki. Auk kvikmyndaleiks er hún þekkt fyrir þátttöku sína í Nýaldarhreyfingunni. Hún hefur skrifað fjölda bóka um þau efni.
Gedser

Gedser er bær á suðurodda Falsturs í Danmörku í Sjálandshéraði. Íbúar voru 730 árið 2018. Gedser er syðsti bær í Danmörku. Þaðan gengur ferja til Rostock í Þýskalandi.
Brig

Brig, formlega Brig-Glis (franska: "Brigue-Glis", ítalska: "Briga-Glis") er 13 þúsund manna bær í kantónunni Valais í Sviss.
Košice

Košice (slóvakíska: ; ; ungverska: "Kassa"; þýska: "Kaschau"; nýlatína: "Cassovia") er næststærsta borg Slóvakíu, með um 240 þúsund íbúa (2018).

Košice stendur við ána Hornád við austurenda Slóvakísku málmfjallanna, á mörkun Karpatafjalla og Pannónísku sléttunnar. Miðja borgarinnar er í um 20 km fjarlægð frá landamærum Ungverjalands í suðri, 70 km frá Úkraínu í austri og 70 km frá Póllandi í norðri. Í næsta nágrenni eru Prešov, þriðja stærsta borg landsins (40 km vegalengd til norðurs); Miskolc í Ungverjalandi (90 km til suðvesturs) og Uzhhorod í Úkraínu (100 km til austurs). Næstu stórborgir eru Bratislava (440 km til vesturs), Búdapest (260 km til suðvesturs) og Kraká (260 km til norðurs).

Tenglar.

Opinber vefsíða Košice
Sodankylä

Sodankylä er sveitarfélag í Lapplandi í Norður-Finnlandi. Íbúar eru tæplega 8.500 (2019).
EV3 Pílagrímaleiðin

EV3 Pílagrímaleiðin er EuroVelo-hjólaleið sem liggur frá Þrándheimi í Noregi til Santiago de Compostela á Spáni. Leiðin er 5.122 km að lengd og liggur í gegnum sjö lönd: Noreg, Svíþjóð, Danmörku, Þýskaland, Belgíu, Frakkland og Spán. Leiðin gegnum Danmörku og hluti leiðarinnar gegnum Þýskaland og Frakkland er á tilbúnum leiðum.
Hornmosar

Hornmosar (fræðiheiti "Anthocerotophyta") er skipting mosa.

Lýsing.

Kynliður óreglulega sepótt eða kvíslgreint þal sem myndar stundum flatar, stjörnulaga plöntur. Engin vefjaskipting í þali. Frumur eru ekki með grænukornum en í þeirra stað er hver fruma með einni stórri, grænni plötu. Engir olíudropar. Þal er oft með holum sem eru ýmist fyllt af slími eða bláþörungum. Á neðra borði eru oft varafrumur og þær geta einnig verið á efra borði, Rætlingar sléttir, gerðir úr einni frumu. Ffjóhirslur myndast í holum í yfirborði þals. Egghirslur myndast stakar í efra borði þals.

Gróliður sívalur, stundum stuttur en stundum langur og nær langt upp úr kynliðnum. Gróliður skiptist í fót og gróhirslu. Fóturinn er inni í þalinu og er nálægt því að vera kúlulaga. Gróhirslustilkur er enginn. Milli fótar og gróhirslu er vaxtarlag. Elsti hluti gróhirslunnar er efst en yngsti hlutinn neðst. Gróhirslan heldur áfram að vaxa að neðan þótt hún hafi opnast að ofan. Gróhirsluveggur stundum með varafrumum. í gróhirsluveggnum eru grænar frumur, með tveim grænum plötum. í gróhirslunni er oftast vel afmörkuð miðsúla. Hún nær ekki fram í enda gróhirslu og er því laus frá gróhirsluveggnum. í grórýminu myndast gró og gormfrumur. Gormfrumurnar eru mismunandi og óreglulegar, oft eru þær gerðar úr fleiri en einni frumu. Gormar eru oftast vanþroskaðir eða jafnvel engir. Fullþroskuð gróhirsla er langlíf og getur staðið vikum saman. Gróhirslan opnast með því að klofna smám saman ofan frá í tvær ræmur. Gróhirslan byrjar að klofna rétt neðan við gróhirsluendann og ræmurnar hanga lengi saman fremst.

Flokkun.

Til hornmosa teljast 2 flokkar með samtals allt að 5 ættbálkum og 5 ættum:

Í öllum heiminum er talið, að tegundir soppamosa séu 140, sem tilheyra um 14 ættkvíslir

Tegundir á Íslandi.

Á Íslandi er aðeins til ein tegund hornmosa: